Framfylkingen

**Framfylkingen – [[Landsorganisasjonen i Norge|LO]]s barne- og familieorganisasjon** er en norsk fritid- og friluftsorganisasjon etablert 20. november 1934. Organisasjonen driver også med barnepolitisk arbeid, og har medlemmer i alle aldre. 

Organisasjonen er en miljø- og friluftsorganisasjon som ser det som viktig å lære barn og unge å bli glad i naturen og ta å vare på den, og er en fritidsorganisasjon for barn og ungdom. Lokallaga arrangerer lokale aktiviteter og utflukter for sine medlemmer, tilpassa etter aldersgruppe. 

Framfylkingen engasjerer seg både nasjonalt og internasjonalt i barnepolitiske saker og er opptatt av å følge FNs konvensjon om barns rettigheter. Andre saker er blant annet kampen mot fattigdom og barnearbeid, fremming av demokrati, mangfold og internasjonal solidaritet. 

En særegenhet ved Framfylkingen i forhold til for eksempel speidere og 4H er at i Framfylkingen deltar hele familien sammen, og voksne er blant annet i stor grad med på aktiviteter sammen med barna og ungdommene. Organisasjonen utgir medlemsbladet *FRAMtida*, som tidligere het *Ung med meninger*. Framfylkingen har i 2026 lokale lag i hele landet og 30 lokallag som arrangerer aktiviteter for sine medlemmer. 
## Historie
Den 20. november 1934 ble Framfylkingen oppretta etter et vedtak på Arbeiderpartiets landsmøte i 1933. I stiftelsesbrevet står det blant annet at:Formålet med framfylkingen er å skape en almen socialistisk friluftsorganisasjon med sideordnede oppgaver, som faller sammen med de unges interesser. Nevenyttig gjerning og socialistisk kulturarbeid skal gå hånd i hånd, dertil vil den delta i det socialistiske fredsarbeide. Bakgrunnen for opprettelsen av Framfylkingen var at de voksne i arbeiderbevegelsen ikke ønsket at barna skulle delta i borgerlige organisasjoner som for eksempel speiderbevegelsen. De mente at dette kunne føre til at barna ble påvirket av borgerlige holdninger. De ville derfor lage en egen organisasjon der barna kunne få et fritidstilbud der friluftsliv var en av de viktigste ingrediensene.

Framfylkingen er ikke lenger tilknyttet et politisk parti. I 1977 ble Framfylkingen LOs barne – og familieorganisasjon, som betyr at Framfylkingen er en organisasjon for hele fag- og arbeiderbevegelsen.

På landsmøtet i 2017 ble det vedtatt at Framfylkingen skulle etablere tre nye utvalg i organisasjonen, i tillegg til det allerede etablerte internasjonalt utvalg. Det ble etablert et ungdomsutvalg som overtar for nettverket Rett fram. I tillegg er det nå et eget barnepolitisk utvalg og et organisasjonsutvalg.

## Landssekretær

* Dag Bryn (1934-1934)
* Hans Sundrønning (1935-1945)
* Rolf Hansen (1945-1952)
* Finn Norman (1952-1956)
* Øivind Hansen (1956-1960)
* Kåre Olsen (1960-1963)
* Arvid K. Hansen (1964-1967)
* Arild O. Sundt (1967-1967)
* Sigmund Fjellbu (1968-1971)
* Ida Breivik (1971-1974)
* Vidar Geist (1974-1976)
* Haakon Pettersen (1976-1981)
* Truls Gerhardsen (1981-1984)
* Torgeir Bøhn (1984-)

## Landsleder

* Dag Bryn (1934-1934)
* Ola Brandstorp (1935-1945)
* Hans Sundrønning (1945-1953)

* Werna Gerhardsen (1953-1958)
* Rolf Hansen (1958-1960)
* Bjørn Skau (1960-1963)
* Georg Lieungh (1963-1971)
* Knut Nilsen (1971-1975)
* Eivind Rusted (1975-)

## Referanser


## Litteratur
* Paul Engstad: *Fram i freidig, munter skare : Framfylkingen 50 år*  Framfylkingens venner, Tiden (1984) ISBN 9788210025785
* Morten Jentoft: *Mennesker ved en grense. En beretning om folk i Øst-Finnmark i historiens drama* Gyldendal (2005)  (omtalt) ISBN 9788205353374

## Eksterne lenker
* 
* 
* Kampen mot barnearbeid
* ''Ung med meninger''
* Kristin Sæther hos LO.no